Grytøya

Grytøya (ipar samieraz Rivttek) Norvegiaren iparraldean kokaturik dagoen uhartea da, Troms konderriko Harstad udalerrian. 2017ko erroldaren arabera Grytøya uhartean 433 biztanle bizi dira, gehienak Grøtavær izeneko herrian, uhartearen ipar-mendebaldean.

 Geografia 
Harstad udalerriak bi uharte nagusi ditu, handiena Hinnøya eta bigarrena Grytøya. Andfjorden fiordoan kokaturik daude.

Grytøyak 17 km-ko luzera eta 10 km-ko zabalera du eta azaleraz 108 km² da. Uharte menditsua da, puntu garaiena Nona mendia (1.012 m) da.

 Historia 
XX. mendearen hasieran bi udalerritan banaturik zegoen uhartea, Trondenes eta Bjarkøy, eta 1964an biak Harstad udalerrian barneratu ziren.

1972. urtean hegazkin batek Litjetussen mendia jo zuen eta 17 bidaiari hil ziren.

 Ekonomia 
Uhartean dauden herrixkak arrantzaleen herriak dira. Bestalde uhartearen hegoaldean soilik egin daiteke nekazaritza, Fenes eta Bjørnå artean.

 Azpiegiturak 
Ferryak daude Bjørnå herrixka eta Hinnøya uharteko Vika herria lotzen dutenak.

 Iruditegia 

 Erreferentziak 

 Kanpo estekak 

Kategoria:Norvegiako uharteak
Kategoria:Troms konderria